Mrowcowate, mrowce (łać. "Formicidae") – familijo ôwadōw ze raji błonōwkōw, podraji "Apocrita". Fest ôbyczne, idzie je trefić pod bezma kożdōm geograficznōm szyrzkōm. Je ich ōng. 12 tyś. gatōnkōw. Mrowce majōm samce, samice a tyż robotnice - samice ô niyrozwiniyntych płeciowych narzōndach. Robotnice idzie ôdrōżnić skirz tygo co niy majōm krzidłōw. Sōm uōne zuorganizowane we społeczności we kerych kożdyn mo przidzielono rola a zadania. Samce majōm ino zapłodnić krōlowo a niyskorzi ginōm. Krōlowo skłodo jajca ze kerych lyngnōm sie mode mrowce. Robotnice stowiajōm gniozdo mianowane mrowiskem, zbiyrajōm futer a brōńōm gniozda ôd wrogōw. Futer mrowcōw je roztomajty, niykere gatōnki sōm zielinożerne, inksze wszyjskożerne. Niykere, ntp. ze zorty atta we Połedniowyj Americe uprowiajōm we swojich mrowiskach grziby na futer. Wszyjske majōm jadowy gruczoł a jeich jod mo we sia mrowcowy kwos.